कानूनी जागरुकता शिविर में लोगों को उनके अधिकारों की दी गई जानकारी
नूंह |सोमवार कोजिले के जमालगढ़ गांव में ग्राम पंचायत और सहगल फाउंडेशन के सहयोग से सरकारी स्कूल में कानूनी जागरूकता शिविर लगाया गया। इस में मुख्य रूप से नूंह कोर्ट के चीफ ज्युडीशियल मजिस्ट्रेट नरेंद्र सिंह ने भाग लिया। उन्होंने ग्रामीणों को संबोधित करते हुए कहा कि जिला विधिक सेवाएं प्राधिकरण, नूंह लोगों के सहयोग, अनाथ बच्चों को सुविधा, कानूनी अड़चन के लिए फ्री वकील आदि मुहैया कराता है। आज अपने अधिकारों को प्राप्त करने के लिए कानून द्वारा दिए गए आम आदमी को अपने अधिकारों के संबंध में जानकारी रखना अति आवश्यक है। नरेंद्र सिंह ने कहा कि मेवात जिले में लोगों तक हर प्रकार की जानकारी पहुंचाना सरकारी योजनाओं का लाभ दिलाना, डालसा का प्रमुख उद्देश्य है। हरियाणा भवन निर्माण संस्था के जिला सचिव जफरुद्दीन बाघोडिया ने हरियाणा श्रम विभाग की 22 योजनाओं पर प्रकाश डाला।
hin_Deva hin_Deva